cyanic-selkie/wikianc huggingface dataset:
Alfonso López Trujillo
Kardinal
2. februar 1983 ble han utnevnt til kardinal av pave Johannes Paul II, med Santa Prisca som tittelkirke. Han ble medlem av Kongregasjonen for troslæren, Kongregasjonen for helligkåringer, Kongregasjonen for biskopene, Kongregasjonen for folkenes evangelisering og Den pavelige kommisjonen for Latin-Amerika.
Han døde på et sykehus i Roma på pusteproblemer og komplikasjoner etter diabetes.
Maiken
Maiken eller Majken er et plattysk kvinnenavn. Navnet er en diminutiv-form av Maria. Den opprinnelige betydningen er omstridt. Maiken har navnedag den 7. mai i Norge og Majken har navnedag 18. mai i Sverige.
Eric Hobsbawm
Tidlig liv og utdannelse
Hobsbawm ble født i Alexandria som sønn av Leopold Percy Hobsbaum (født Obstbaum), en kjøpmann fra Londons East End av polsk-jødisk avstamning, og Nelly Hobsbaum (født Grün), som var fra en østerriksk-jødisk middelklassefamilie. Han tilbrakte sin tidligste barndom i Wien og Berlin etter at familien utvandret fra Egypt. En administrativ feil ved fødselen endret hans etternavn fra Hobsbaum til Hobsbawm. Selv om familien bodde i tyskspråklige land, snakket hans foreldre engelsk til ham og hans yngre søster Nancy.
IHobsbawm var tolv år da hans far døde, og tolvåringen begynte å bidra til familiens underhold som au pair og veileder i engelsk språk. Da moren døde i 1931, ble han selv og søsteren Nancy adoptert av sin mors søster og sin onkel på farssiden, Sidney, som hadde giftet seg og hadde en sønn ved navn Peter.
Verker
Hobsbawm skrev omfattende om en rekke emner som en av Storbritannias mest framtredende historikere. Som en marxistisk historiker fokuserte han på analyser av «den dualistiske revolusjon», et begrep fremmet av ham selv om den franske politiske revolusjon og den britiske industrielle revolusjon. Han så effektene av drivkrefter bak en framherskende tendens og retning mot dagens markedsliberalisme. Et annet tilbakevendende tema i hans arbeid var «sosial kriminalitet», et annet begrep fremmet av ham selv i avhandlingen Primitive Rebels (1959). Her plasserte han spontane og uforutsigbare former for primitive opprør i en sosial og historisk sammenheng. Han sto også bak begrepet «det lange 1800-tallet», som begynte med den franske revolusjon i 1789 og endte med begynnelsen av den store krigen i 1914.
Han utga tallrike artikler og essay i ulike tidsskrifter over emner som barbari i den moderne tid, vanskelighetene til arbeiderbevegelsen, og konfliktene mellom anarkisme og kommunisme. Blant hans siste utgivelser var Globalisation, Democracy and Terrorism (2007), On Empire (2008), og en samling av essayer How to Change the World: Marx and Marxism 1840–2011 (2011).
Villa Pisani (Bagnolo)
På sidene er det symmetrisk plassert 3 rom på hver side. Et stort rektangulært rom med to vinduer ut mot gårdssiden, et rektangulært rom langs kortsiden og et kvadratisk rom ved siden av loggiaen. Mellom de midterste rommene og hallen ligger trappene.
Francisco Javier Errázuriz Ossa
Francisco Javier Errázuriz Ossa (født 5. september 1933 i Santiago i Chile) er kardinal fra Chile, og katolsk erkebiskop av Santiago de Chile.
Liv og virke
Han er tidligere blitt nevnt som en av de særlig valgbare (papabile) kardinaler ved pavevalget i april 2005, som valgte pave Benedikt XVI som pave Johannes Paul IIs etterfølger.
Estlands historie
Politisk utvikling
Den verdensomspennende økonomiske krisen som inntraff etter krakket i 1929 styrket de ytterliggående kreftene i estisk politikk, særlig på høyresiden. På bakgrunn av de hyppige regjeringsskiftene og det sterke parlamentet ble kravet om grunnlovsreform sterkere. Særlig på høyresiden ble det framsatt krav om å styrke regjeringsmakten på bekostning av parlamentet. I 1929 ble det etablert en høyreradikal anti-parlamentarisk bevegelse som kalte seg Vabadussõjalased (Krigsveteranforbundet). Bevegelsen søkte å styrke den utøvende makt og framla forslag om å endre grunnloven, med et parlament redusert til 50 medlemmer og med et direktevalgt statsoverhode med utøvende fullmakter og vetorett over nasjonalforsamlingens vedtak. I 1933 fikk forbundets forslag flertall i folkeavstemning.
I januar 1934 trådet Estlands andre grunnlov i kraft. Det ble utskrevet valg til posten som statsoverhode, men dette ble aldri noe av, da det 12. mars 1934 ble gjennomført statskupp ledet av Konstantin Päts, leder for overgangsregjeringen, og Johan Laidoner, øverstkommanderende for Estlands væpnede styrker. Kuppet medførte det parlamentariske demokratiets sammenbrudd og ledet til et stadig mer autoritært politisk system. Det ble erklært unntakstilstand, Krigsveteranforbundet ble erklært forbudt og ledende medlemmer arrestert. De politiske partiene ble forbudt og nasjonalforsamlingens arbeid stoppet opp. Utøvende makt ble konsentrert hos statsoverhodet, som styrte Estland sammen med øverstkommanderende Laidoner og innenriksministeren, Kaarel Eenpalu.
Innlemmelse i Sovjetunionen
I 1941 kom Estland under tysk okkupasjon da Tyskland angrep Sovjetunionen. Sovjetiske styrker gjenerobret landet i 1944. Terrorpolitikken ble gjenopptatt med deportasjoner og tvangskollektivisering. Forholdene bedret seg gradvis etter Stalins død. Takket være naboskapet til Finland og adgangen til å ta inn finsk fjernsyn ble Estland den av sovjetrepublikkene som ble sterkest påvirket av vestlige verdier og vestlig kultur. Under det sovjetiske «tøværet» med glasnost og perestrojka vokste det fram en politisk bevegelse for nasjonal selvstendighet. Sovjetunionens sammenbrudd gjorde løsrivelsen mulig.
Ulv
Ulv inngår i hundeslekten (Canis) og regnes i dag som et artskompleks, som består av flere distinkte klader og kryptiske arter, der forholdet til selve arten ikke regnes som endelig avklart. Dette gjelder blant annet forholdet mellom ulv, tamhund (C. familiaris) og dingo (C. dingo), som alle har et felles opphav, men kan nedstamme fra ulike linjer (hvorav én eller flere kan vært utdødd). Dette kan også gjelde noen underarter. Ulv regnes med blant Europas fem store, som dessuten inkluderer brunbjørn, gaupe, jerv og visent.
Ulv er en toppkonsument i sitt økosystem og verdens mest vanlige (suksessrike) rovpattedyr, selv når man ser bort fra tamhunden (som per definisjon er en underart av ulv). Arten er naturlig utbredt over store deler av den nordlige halvkule (mellom 75°N og 12°N ), inkludert i områdene nord for Sahel i Afrika og fra Mexico og nordover i Nord-Amerika. Ulv overlever i kraft av flere underarter, hvorav mange er omdiskuterte med hensyn til sin biologiske klassifisering. Nominatformen har den vitenskapelige betegnelsen C. l. lupus og kalles vanlig ulv. Den har størst utbredelse på taigaen i det nordlige Eurasia, fra Skandinavia og østover til Sibir.
Beskrivelse
De fysisk største ulvene lever i de store skogene i Latvia, Russland, Belarus, Alaska og Canada. Disse ulvene kan bli inntil 160–165 cm i kroppslengde, og dertil kommer halen på inntil 52 cm. Skulderhøyden kan nå opp i 100 cm og vekten kan nærme seg 80 kg for en fullvoksen hannulv. Til sammenligning veide den største ulven som er registrert skutt i Norge cirka 65 kg.
Underarter
Det har lenge versert ulike hypoteser om ulvens opprinnelse i Holarktis. En slik hypotese har foreslått at alle nålevende ulver i Nord-Amerika nedstammer fra flere bølger av kolonisering fra Asia. En gruppe forskere har nå testet denne hypotesen. Resultatet slår imidlertid fast, at alle nålevende ulver i Nord-Amerika, inkludert meksikansk ulv, nedstammer fra et enkelt tilfelle av kolonisering fra Asia. Koloniseringen skjedde da et eid (den såkalte Beringlandbroen) oppsto mellom Eurasia og Nord-Amerika, før iskappene kolliderte under siste glasiale maksimum (for cirka 23 ka). Det er mye nærmere vår tid enn tidligere antatt. Forskerne slår også fast at koloniseringen av Hokkaido og de sørlige japanske øyene skjedde via eidet som oppsto på den samme tiden som Beringlandbroen. Samtidig slår forskerne fast at det ikke finnes spor av opprinnelig amerikansk ulv i dagens nordamerikanske ulver, til tross for tallrike fossiler. Disse linjene må derfor å ha dødd ut, uten å etterlate se levedyktig avkom. Det er imidlertid fortsatt uklart om asiatisk ulv koloniserte Nord-Amerika og utkonkurrerte den naturlige ulven der, eller om det skjedde etter at den opprinnelige amerikanske ulven var utdødd.
Amerikanske underarter
Moderne klassifisering av nordamerikansk ulv deles gjerne i to faser, før og etter 1992. Tidligere ble 24 underarter anerkjent, men nå benytter man seg av den moderne klassifiseringen til Ron Nowak (U.S. Fish and Wildlife Service). Den deler amerikansk ulv inn i kun 5 underarter som vist nedenfor.
Vernestatus
Ulv har beskyttelse i alle land i henhold til CITES appendix II, som omfatter truede arter der internasjonal handel må begrenses for å sikre artenes overlevelse, med unntak av i Bhutan, India, Nepal og Pakistan, der den er beskyttet i henhold til CITES Appendix I, som omfatter de mest truede artene og handel i praksis er forbudt. Arten er dessuten beskyttet i henhold til Bern-konvensjonen. Noen land har også fredet arten lokalt, enten helt eller delvis. I Norge er ulv beskyttet i henhold til Naturmangfoldloven og landets internasjonale forpliktelser.
Ulv i Skandinavia
Ulvebestanden har siden fortsatt å vokse. Vinteren 2012/2013 ble den norsk-svenske bestanden anslått til cirka 400 dyr (316–520), hvorav cirka 30 helnorske ulver, cirka 50 grenseulver, og cirka 320 helsvenske ulver.
Manuel Dias (1560–1639)
De portugisiske og spanske jesuitter skjelnet ham med en samtidig navnebror som også virket i Kina med å skrive Manuel Dias Sénior', skrivemåten Emmanuele Dias forekommer også.
Til Goa i India
Han samarbeidet med Alberto Laerzio (1557-1639), jesuittenes rektor og novisemester, for sine kandidater der, og Alessandro Valignano (1539-1606) vurdete å la ham etterfølge pater Laerzio - men det ble det ikke noe av. I stedet var han i misjonskatalogen 1588 opphørt som superior av Taná og Bandorá, og i samme dokument fremgår at han hadde fullført sine studier.
Ullensaker/Kisa Idrettslag
Historie
Ullensaker Skiklubb ble stiftet 16. desember 1894, mens fotballklubben ble opprettet i 1907. Den ble etter hvert nedlagt, men fikk en arvtaker i 1916. I 1921 ble ski- og fotballklubbene en del av den nye sammenslåingen Jessheim Turn & IF, som samme år kjøpte området der dagens idrettspark ligger. Sju år senere, i 1928, ble navnet endret til Ullensaker IL, og i 1945 til Ullensaker AIL. Kisa IF var stiftet i 1923 og bygde bane på Holmsletta ved Gystad i 1932. Klubbene slo seg sammen i 1947, og i 1951 ble det lagt gress på Jessheim Stadion.
I 2011 åpnet Ull/Kisa sin nye stadion på Gystadmarka, øst for Jessheim sentrum. Fotballstadion fikk tilnavnet UKI Arena, men er nå blitt Jessheim stadion.
Førstelagene
Klubbens Damelag, D1, rykket også opp i Eliteserien i 2022, og spiller sesongen 2022/23 i Eliten.
Czesław Miłosz
Czesław Miłosz (født 30. juni 1911 i Šeteniai, Litauen, død 14. august 2004 i Kraków) var en polsk forfatter, som fikk Nobelprisen i litteratur i 1980.
Slaget ved Intombe
Opptakt
I slutten av februar ble en forsyningskolonne på 18 vogner sendt mot Luneburg med forsyninger av blant annet ammunisjon til garnisonen. Den ble eskortert av et enkelt kompani. 5. mars var konvoien fortsatt 13 km fra Luneberg, og var forsinket på grunn av kraftig regn, som fikk elevene til å svulme opp, og gjorde veiene dyvåte. Major Tucker fryktet et zuluangrep, og sendte ordrer til kompaniet om at de skulle komme fram til Luneberg ved kveldstid, koste hva det ville. Uheldigvis tok kompaniets sjef dette bokstavelig, og etterlot de fleste vognene. I de følgende dagene ble flere vogner berget og fraktet til Luneberg. 7. mars sendte Charles Tucker kaptein David Moriarty avsted med hundrede menn for å samle alle vognene, og passe på dem til vannstanden falt nok til at de kunne reddes tilbake til Luneberg. 11. mars inspiserte Tucker festningsverket ved vognene, men syntes at den var for dårlig konstruert. Vognene var plassert i en 'V' form med endene ved elvebredden. Imidlertid var vannstanden falt, og det var nå en åpning på flere meter mellom endene av befestningen og elven. En annen feil var at 30 soldater var plassert på den andre siden av elven.
Etter slaget
Løytnant Harward ankom til Luneberg, og fortalte panisk til Tucker hva som hadde skjedd. Majoren beordret raskt sine beredte tropper til å følge ham til leiren. 150 infanterister fulgte etter. Tucker og hans ryttere så store masser av zuluer forlate slagmarken da de nærmet seg. De fant en soldat som hadde overlevd fordi han ble ført med vannet nedover elven. To afrikanske vognkusker ble også funnet i live. Utrolig nok ble Harward ikke dømt for å la sine menn i stikken, men hans karriere var slutt, og han forlot hæren i mai 1880. Sersjant Booth ble tildelt Viktoriakorset for å ha ført sine menn i sikkerhet etter at Harward flyktet.
Naturgassprisen
Naturgassprisen er en pris som utdeles årlig under Norsk Petroleumsforenings Naturgasskonferanse til kandidater som har bidratt til økt bruk av gass i Norge, enten gjennom konkrete prosjekter, initiativ eller ved kompetansebygging. Prisen er et bilde av kunstneren Inger Sitter.
Barb Wire (film)
Handlingsreferat
Devonshire sitter på hemmelig informasjon om et nytt biologisk våpen kalt «Red Ribbon» som ble utviklet av hennes tidligere overordnede. De har gitt oberst Victor Pryzer i oppgave å finne Dr. Devonshire, slik at de kan avslutte den andre borgerkrigen ved å slippe løs viruset på United Front-territoriene. Dr. Devonshire håper å flykte til Canada for å gjøre denne informasjonen offentlig. Devonshire dukker opp ved Hammerhead. Hun blir ledsaget av Axel Hood, en frihetskjemper som Barb hadde elsket ved krigens utbrudd. Men de to ble skilt under konflikten.
Age of Empires
Age of Empires (norsk: «Imperienes tidsalder») er en videospillserie av sanntidsstrategispill, utviklet av Ensemble Studios og utgitt og distribuert av Microsoft Game Studios. Det første spillet, Age of Empires, ble utgitt i 1997, og deretter er totalt syv titler utgitt, hvorav tre er hovedspill og fire er spillutvidelser.
Lappspurv
Inndeling
Inndelingen under følger HBW Alive. Norske navn på artene følger Norsk navnekomité for fugl og er i henhold til Syvertsen et al. (2008, 2017).
Age of Empires
Age of Mythology og The Titans
Spillet ble utgitt i 2002, og er ikke formelt en del av Age of Empires-serien, og kan bli sett på som en «avlegger» av serien. Dette er på en måte bekreftet ved at Age of Empires III er kalt akkurat dette og ikke Age of Empires IV. Allikevel, ettersom at det har blitt utviklet av det samme studioet og produsent som Age of Empires-serien (Ensemble Studios og Microsoft), har det blitt sett på som etterfølgeren av Age of Empires II. Ulikt fra sine forgjengere har Age of Mythology, som tittelen hinter til, lagt en del vekt på mytologiske elementer, noe som fører til at spillet har mindre fokus på «historisk korrekthet».
Eksterne lenker
Age of Empires
Bernhard Diestel
Liv og virke
Diestel og Grueber ble ledsaget av en æresgarde på den kinesiske statmakts bekostning til Beijing, og arveidet deretter der ved Shunzhi-keiserens hoff. Denne keiseren var positivt innstilt til de katolske misjonærer, og på denne tiden var en av deres medbrødre i byen den keiserlige hoffastronom Adam Schall von Bell, som hadde keiserens tillit.
Agne Simonsson
Agne Simonsson slo gjennom som spiss i Örgryte IS i 1950-årene, og debuterte tidlig på. I VM-sluttspillet på hjemmebane i 1958 tilhørte Simonsson de mest markante spillerne, med sine fire mål, blant annet i finalen mot.
Bohemannia
Bohemannia er en slekt av sommerfugler som tilhører familien dvergmøll (Nepticulidae). Slekten omfatter omtrent åtte kjente arter. Slekten er oppkalt etter den svenske entomologen C.H. Boheman.
Gulspurv
Gulspurv (Emberiza citrinella) er en forholdsvis stor og langstjertet spurvefugl i buskspurvfamilien (Emberizidae), der den er én av 44 arter i slekten Emberiza. Arten overlever som tre distinkte underarter, hvorav nominatformen både hekker og overvintrer i Norge. Gulspurven er livskraftig, selv om den norske populasjonen regnes som sårbar VU. Et foreløpig estimat av den globale populasjonen anslår at arten teller omkring 42–66 millioner voksne individer. Norsk Ornitologisk Forening har valgt gulspurv til «Årets fugl 2021» i Norge.
Biologi
Sangen består av kun noen korte strofer. Et kjennetegn er at man kan høre fuglene «telle til syv» (zi-zi-zi-zi-zi-zi-ziiiiiiiii), med trykk på siste note. Tellingen varierer imidlertid med utbredelsen og inngår i artens ulike dialekter. Den består av 5–12 noter, alltid med trykk på den siste.
Albert le Comte de Dorville
Karriere
Mens han studerte teologi ved universitetet i Leuven fulgte han Kina-forelesningene gitt av den italienske jesuittpater og kinamisjonær Martino Martini som da var på gjennomreise.
Avreisen var fra Lisboa i april 1657. Martini, Dorville og 17 andre jesuitter (blant annet Ferdinand Verbiest) ankom Macao den 17. juli 1658, etter en anstrengende og lang reise med mange dødsfall underveis. Som vanlig var for alle nyankomne, tilbrakte Dorville noen tid i Macao for å lære seg kinesisk. Han ble så sendt som misjonær til provinsen Shanxi.
Peräseinäjoki
Peräseinäjoki er en tidligere kommune i landskapet Södra Österbotten i Finland. Kommunen hadde innbyggere i 2002, og arealet var 445 km². Peräseinäjoki var en finskspråklig kommune.
Shuffleboard
Shuffleboard er en idrett som spilles på et brett, enten innendørs eller utendørs, der forskjellige skiver eller pucker blir sendt glidende bortover en smal bane ved hjelp av gripestenger. Målet er å få dem til å legge seg i de markerte poengfelta. Man kan spille singel eller dobbel.
Crash Tag Team Racing
Doctor Neo Cortex, er en sprø forsker som også ønsker å vinne hele konkurransen for sine egne onde formål. Cortex har en håndlanger ved navn Doctor N. Gin, og hans niese Nina. Spillet introduserer også ett par nye spillbare figurer. Blant annet Ebenezer Von Clutch, en forvirret tysk cyborg, og racerbil-sjåfør Pasadena O'Possum fra Texas.
Sergio Pérez
I 2020 vant Sergio Pérez sin første Formel 1-seier under Sakhirs Grand Prix.
Sioux Falls
Sioux Falls er den største byen i delstaten Sør-Dakota, USA. Byen har ca. 145 000 innbyggere (2005), hvorav en høy andel norskættede innbyggere, og ligger i Minnehaha County, i det sørøstre hjørnet av delstaten, og derved i nordre deler av den amerikanske prærien. Byen har sitt navn etter en foss i elven Big Sioux River. Området rundt den nåværende byen ble kolonialisert i 1856 av to separate foretak the Dakota Land Company of St. Paul og the Western Town Company of Dubuque, Iowa. Byen ble grunnlagt i 1873, da den hadde 593 innbyggere.
Sergio Pérez
Tidlig karriere
I 2006/2007-sesongen av A1 Grand Prix deltok Pérez i én enkelt runde av mesterskapet for Mexico. Han var den tredje yngste føreren som deltok i A1-mesterskapet.
Rekrutter på ville veier
Rekrutter på ville veier (originaltittel: Stripes) er en amerikansk filmkomedie fra 1981 regissert av Ivan Reitman. Filmen er satt til den kalde krigen og handler om noen uregjerlige amerikanske militærrekrutter som sendes til en amerikansk base i Tyskland. Hovedrollene spilles av Bill Murray, Harold Ramis, Warren Oates og P.J. Soles.
Popularitet og økonomi
Produksjonskostnadene var på ca $10 millioner.
Eystein Weltzien
Meritter
Weltzien ble en sentral person i det norske orienteringsmiljøet og var landslagstrener for det norske orienteringslandslaget på 1980-tallet. I 1991 sluttet han som landslagstrener i Norges Orienteringsforbund.
Digitalt bibliotek
De første norske digitale bibliotek var Helsebiblioteket (åpnet 2006) og Nasjonalt bibliotek for barnevern og familievern. De betjener begge ganske store faggrupper. Begge er gratis å bruke.
Biblioteket kan inneholde både gratis materiale, der poenget med biblioteket først og fremst er å samle materialet, eller det kan inneholde betalt materiale, der biblioteket har frikjøpt det for brukerne sine. Både Helsebiblioteket og NBBF inneholder begge typer materiale. Lisensene for frikjøpt materiale kan være nasjonale eller begrenset til registrerte brukere. Nasjonale lisenser gir tilgang for alle med norsk IP-adresse.
Kommunestruktur i Norge
Kommunedelinger
Omkring 1960 foretok Schei-komiteen en gjennomgang av Kommune-Norge. Resultatet var store endringer i kommunestrukturen. Sognekommunen som administrativt nivå ble opphevet.
Schei-komiteen
Nye transportmåter var en viktig premiss for Schei-komiteen. Overgangen fra sjø- til landeveistransport skjedde hurtig. Veier ble bygget, bussruter og fergesamband ble opprettet, mens mange lokalbåtruter ble lagt ned. Det var veiene som skulle binde kommunen sammen og de nye kommunegrensene ble ofte lagt midtfjords. Fjorden som før hadde bundet sammen og vært hovedtransportåre i kommunen ble nå det som skulle skille en kommune fra en annen.
Kommunereform fra 2014
Utvalgets leder Signy Vabo presenterte første delrapport den 31. mars 2014. Rapporten foreslo at norske kommuner bør ha minimum 15 000–20 000 innbyggere, og at antall kommuner bør reduseres fra 428 til omkring 100. Den 14. mai 2014 la kommunalministeren frem Kommuneproposisjonen 2015 i Stortinget: Landets kommuner ble gitt en frist frem til sommeren 2016 med å avklare sammenslåinger, med virkning fra 1. januar 2018. Den 1. desember 2014 leverte utvalget sin sluttrapport. Utvalget anbefalte fortsatt kommuner med minimum 15 000 – 20 000 innbyggere; I tillegg ble det foreslått å overføre ansvaret for rehabilitering og habilitering, hjelpemidler og barnevernet fra stat og fylke til de nye kommunene. For psykisk helsevern og tverrfaglig spesialisert behandling av rusavhengighet (TSB) ble det anbefalt en mellomløsning, med kommunal finansiering og ressursansvar og spesialist-tjenester fra regionale helseforetak og private aktører. Utvalget betraktet arbeidsmarkedstiltak og videregående opplæring som oppgaver som er for store for kommunene; derimot kan kommuner med mer enn 100 000 innbyggere få hovedansvaret for kollektivtrafikk og videregående skoler. I praksis betyr dette Oslo, Bergen, Stavanger, Trondheim og eventuelle fremtidige større kommuner.
Stortingsvedtak i 2022
Da Jonas Gahr Støres regjering tiltrådte høsten 2021, var de to regjeringspartiene Arbeiderpartiet og Senterpartiet i sin regjeringsplattform Hurdalsplattformen enige om at kommuner som var tvangssammenslått kunne søke om oppdeling igjen. Ålesund kommune søkte om at Haram kommune igjen skulle etableres som egen kommune, og dette ble vedtatt av Stortinget i juni 2022.
Andreas Viestad
Biografi
I sine ungdomsår arbeidet han som programleder i Radio Tango og frilans for NRK Radio. Han begynte sin skribentkarriere i Morgenbladet der han arbeidet fra 1995 til 1997. Etter det var han matskribent i Dagsavisen 1997–1998, utelivsredaktør i Natt&Dag i 1997–1998 og matskribent matskribent i Dagbladet fra 1999 til 2008. Han har også hatt fast spalte i The Washington Post, der han har skrevet om mat og vitenskap.
Sjøpattedyr
Hva er sjøpattedyr?
Sjøpattedyrene består av tre homogene grupper med dyr, i prinsippet hvaler, seler og sjøkyr. Selv om sistnevnt gruppen i varierende grad også tilbringer tid i ferskvann og derfor ikke bare er marine, men også helt eller delvis limniske, blir denne gruppen regnet som sjøpattedyr. Fellesnevneren er derfor at dette er pattedyr som helt eller delvis har mistet sine terrestriske evner, selv om seler såvidt kan bevege seg på land og gjør det for en stor del under forplantningsprosessen, til fordel for et liv i vann. Det eneste de tre gruppene med sjøpattedyr virkelig har til felles er at de opprinnelige nedstammer fra landpattedyr og har vært igjennom en evolusjonær og morfologisk forandringsprosess som har tilpasset dem til et liv i vann.
Oslo (Minnesota)
Historie
Våren ble det kjøpt et område for å bygge et lokalt fengsel. Kostnadene var 1056 dollar og ble vedtatt av byrådet den 20. mars 1906. Fengslet sto fram til 1972 da det ble revet for å gjøre plass for dagens brannstasjon.
Konversasjonsnormer
Samarbeidsprinsippet
"Utform ditt bidrag til samtalen slik som det er påkrevd på det enkelte stadium ut fra det aksepterte formålet eller retningen med den språklige utvekslingen du er engasjert i."
Kvantitet, kvalitet, relasjon og måte
3) Relasjonsmaksimen: Vær relevant.
Ut fra relasjonsmaksimen vil vi anta at svaret "Buss nr. 9 har akkurat passert" har en relasjon til spørsmålet "Vet du hva klokken er?", og ikke er en kommentar ut i løse luften. "Buss nr. 9 har akkurat passert" er et passende svar hvis den som spør, vet på hvilket tidspunkt buss nr. 9 pleier å kjøre forbi.
Implikatur og brudd på konversasjonsnormer
Grice skilte mellom det som sies og det som menes. Det som menes kan deles inn i konvensjonell mening (konvensjonell implikatur) og kontekstspesifikk mening (konversasjonell implikatur). Når den som snakker bryter en konversasjonsnorm, vil de som hører dette vanligvis anta at det ligger en intensjon bak bruddet på normen, og at utsagnets implisitte mening i denne konteksten (utsagnets konversasjonelle implikatur) er noe annet enn den konvensjonelle, bokstavelige meningen. Hva den implisitte meningen er, blir tolket ut fra ytringens kontekst og måten ytringen sies på.
Grice bruker en musikkanmeldelse som eksempel:
Hvordan man gjør gutter av menn
Om filmen
Det finnes store likheter mellom Hvordan man gjør gutter av menn og Selskapsreisen som Åberg laget i. Det handler delvis om det som er typisk drag for Åberg: gjenkjenningskomikk og delvis de medvirkende skuespillerne. Den blyge Helge Jonsson er naturligvis en tidlig inkarnasjon av Stig-Helmer Olsson og Weiron Holmbergs Tallroth er nesten identisk med Holmbergs rolle som Robban i Selskapsreisen.
Eksteriørscenene er innspilt utenfor jernbanestasjonen i Uppsala og på Upplands signalregemente i Uppsala. Butikken der kompisene kjøper maling heter Blå Huset og ligger i utkanten av Sollentuna. Scenen ved broen som blir «sprengt» av fiendtlig fly er innspilt i Ekolsund mellom Sigtuna og Bålsta. Golfbanen som de er ved befinner seg i Täby Golfklubb. Dansebandet på hotellet er Jörgen Edman & Polarna og låtene de spiller heter «Eva», «Välkommen hem» og «Vid mitt fönster». Vinmonopolet ligger i Sigtuna.
Hans Jacob Wille
Hans Jacob Wille (født 1756 i Telemark, død 1808) var en norsk prest og vitenskapsmann, som bl.a. er kjent for sine topografiske beskrivelser av Telemark.
Eurovision Song Contest 1983
Sendingen
Programmet startet med en film med bilder fra ulike steder i Vest-Tyskland, blant annet Hamburg, Köln, Bremen, München, Nürnberg, Schwarzwald og Vest-Berlin. Deretter kom programleder Marlène Charell på scenen og introduserte alle deltakerlandene. Alle artistene kom opp på scenen, en bueformet scene med orkesteret foran seg. Selve scenebakgrunnen var en vegg med lyssatte stålstenger, som så ut som store, glødende varmetråder.
Mindre suksess fikk vinneren Corinne Hermès, som representerte Luxembourg med sangen «Si la vie est cadeau». Dette var Luxembourgs femte seier, og landet var nå det mestvinnende landet i konkurransen sammen med Frankrike. Sammenlignet med vinnermelodiene årene før, fikk «Si la vie est cadeau» en heller laber kommersiell suksess. Sangen nådde en andreplass på den franske singellisten og en tredjeplass i Belgia. Den tok seg også inn på listene i Irland, Sverige, Sveits og Nederland, men fikk ingen listeplassering i de fleste andre europeiske land. Heller ikke i Norge kom sangen inn på singellisten. Låten fikk ingen poeng fra den norske juryen, og norsk presse var ikke imponert over vinnermelodien – og omtalte den som «melodien ingen husker», «en pinlig opplevelse» og «en skuffende seier for de fleste». Corinne Hermès spilte inn sangen i en tysk versjon, «Liebe gibt und nimmt», og en engelsk versjon: «Words of Love».
Arne Borgstrøm
Arne Borgstrøm (født 19. januar 1959 i Odda) er en tidligere norsk langdistanse elitesvømmer. Han satte 79 norske rekorder til sammen på kort- og langbane og han deltok under Sommer-OL 1976 og Sommer-OL 1984. Han mottok kongepokalen i 1977, 1978, 1980, 1982 og 1984.
Karisma
Innenfor ledelse og organisasjonsstruktur, og spesielt transformasjonsledelse, er karisma et positivt benyttet begrep. Med karismatisk leder mener Max Weber en leder som har høy status blant sine ansatte, er spesielt begavet og har eksemplariske personlige kvaliteter. Forfatterne H.M. Trice og J.M Beyer (1986) har lagt fram fem punkter som man kan finne i de tradisjonelle begrepene om karisma: 1) Det er en person med spesielle evner og egenskaper, 2) Forutsetningen for karismatisk ledelse er en krise, 3) en radikal løsning på krisen må foreligge, 4) det er tilhengere som er tiltrukket av en person som de mener har spesielle evner og 5) det foreligger bekreftelse på personens begavelse gjennom gjentatt suksess. I de senere år har man ikke lenger lagt vekt på at det må foreligge en krise for at man skal kunne være en karismatisk leder.
Signatarmakt
Signatarmakt er i diplomatiet og folkeretten en stat som har undertegnet en internasjonal avtale. Signatarinstiuttet reguleres av Wien-konvensjonen om traktatretten fra 1961.
Bard
Bard eller barde (fra gælisk bard, «sanger») var i middelalderens gæliske og britonske kultur (Irland, Skottland, Man, Cornwall og Bretagne) en profesjonell poet, ansatt av en beskytter og patron, som konge, høvding eller adelsmann for å synge oppdragsgiverens pris, og om deres forfedre og historie.
Walisiske barder
Den walisiske tradisjonen synes å ha ebbet ut på 1200-tallet. Den walisiske krigføringen til kong Edvard I av England skal etter sigende endt med et legendarisk selvmord til «den siste bard» (ca 1283), slik som det minnet i diktet The Bards of Wales av den ungarske poet János Arany i 1857, som i form av en skjult motstand til den undertrykkende politikken til de engelske. Det synes å ha vært en viss fortsettelse av tidlig middelaldersk walisisk tradisjon inn i senmiddelalderen med diktere på 1300-tallet som Dafydd ap Gwilym og Iolo Goch, og faktisk finnes en levning i moderne tid med tradisjonen Gorsedd (en sammenkomst av diktere).
Peroz I av Persia
Da Kavadh var fri, brøt Peroz sin traktat med hvitehunerne og rykket frem med en stor armé. Hæren gikk seg vill i den østlige ørkenen og ble nedkjempet i 484. Hvitehunerne invaderte og plyndret Persia i to år. Til slutt klarte en persisk adelsmann fra den gamle Karen-familien, Zarmihr (eller Sokhra), å gjenopprette en viss form for orden. Han satte Balash, en av brødrene til Peroz, på tronen.
Skålavegen (Molde)
Skålaveien ble bygd som fastlandsforbindelse for Bolsøya og som et fergeavløsningsprosjekt, og erstattet fergestrekningene Molde-Bolsøya, som var en mindre fylkesveirute, og Lønset-Grønnes, som inntil veiens åpning var fylkesvei 64s krysning av Fannefjorden.
Galyna Kolotnytska
Liv og virke
Hun søkte asyl i Norge tidlig i mai 2011. Ifølge den russiske avisen Komsomolskaja Pravda våget hun ikke å bosette seg i hjembyen i frykt for å bli forfulgt av journalister. De norske myndighetene var raske med å avslå anmodningen om asyl. Søknaden skal ha blitt behandlet etter den såkalte 48-timers-regelen, ettersom det kommer mange «åpenbart grunnløse» asylsøkere fra Ukraina.
Balash av Persia
Balash allierte seg med armenske opprørere under ledelse av Vahan Mamikonean, og med deres hjelp slo han ned et opprør organisert av hans bror eller nevø (Peroz' sønn) Zareh eller Zarir. Balash ble av de kristne lovprist som mild og tolerant i forhold til deres tro. Etter fire år som konge ble han angrepet av nok en nær slektning, nevøen Kavadh I, som med hjelp av heftalittiske styrker avsatte og blindet Balash.
Gunnar Bovim
Utdannelse og karriere
I 2005 ble han ansatt som viseadministrerende direktør og i 2006 som administrerende direktør ved St. Olavs hospital. I 2009 begynte han som administrerende direktør i Helse Midt-Norge, en stilling han hadde til han tiltrådte som rektor ved NTNU i 2013.
Bovim valgte å trekke seg som rektor høsten 2019, to år før åremålsperioden var omme, etter å ha informert NTNUs styre om at han innledet et forhold til en av sine kolleger. Begge satt i NTNUs ledergruppe, og et eksternt advokatfirma ble innleid for å vurdere eventuelle habilitetsproblemer. Bovim ba imidlertid styret om å få slutte som rektor allerede før konklusjonen fra firmaet forelå.
Otto Gelsted
Einar Otto Gelsted (født Jeppesen 4. november 1888 i Middelfart, død 22. desember 1968) var en dansk lyriker og venstreorientert litteraturkritiker.
Mýrtosbukten
Myrtosbukten (gresk: Κόλπος Μύρτου Kolpos Myrtoue eller -Mirtou), også kalt Mirtosbukten, er en bukt i Hellas som grenser til Korintbukten i vest. Lengden på bukten er 10 km og den er omtrent like brei på det breieste. Den strekker seg frå Kapp Kakata til Assos fra øst til vest og fra Zola til Assoshalvøyen i nord. Bukten er omringet av fjell, men det meste av området rundt, bortsett fra halvøyen, er avskoget eller har lite trevekst. Det er ingen ferjeforbindelse i bukten. Bare to elver munner ut i bukten, men disse er tørre om sommeren.
Christiansfjeld festning
Historie
Festningen ble anlagt på en høyde på østsiden av Glomma som en av flere forsvarsanlegg langs Glomma og skulle beskytte veien til Hedemarken mot svenske angrep. De nærmeste andre var Grindalsskansen på andre siden av Glomma og Terningen skanse noe lenger mot vest. Befestningen ble fra begynnelsen kalt Hammersberg. Da kong Christian 5. inspiserte anlegget 14. juni 1685, ga han festningen navnet Christiansfjeld etter seg selv. I årene som fulgte ble det gjort omfattende utbygging og forbedringer. I 1709 ble anlegget utvidet med en ytre mur med et kanontårn. Utenfor selve festningen ble det i 1683 ryddet et område tilsvarende festningens skuddfelt. I dette området fikk soldater og underoffiserer tillatelse til å bygge seg boliger. Dette ble opprinnelsen til tettstedet Leiret som i dag utgjør en stor del av Elverum sentrum. Denne bebyggelsen var delt i søndre og nordre Leir som lå på hver sin side av festningen. I festningens velmaktsdager var Grundset marked lagt til nordre Leir.
Ikke-militær bruk
Festningen har mange ganger i årene etterpå blitt benyttet i forbindelse med feiring av nasjonaldagen, hvor deler av arrangementet har blitt lagt til dette området. Det var under saluttering 17. mai 1840 at Elverums første ordfører Hans Øvergaard (1795–1840) ble drept.
BIA
BIA kan vise til:
Kammarimjelle
Det er dokumentert ca. 14 forekomster av planta i Norge. Arten er rødlistet og det blir beskrevet at den er meget nær utryddelse i Norge.
Pinsekirken Salen
Misjon
Pinsekirken Salen er engasjert i misjonsarbeid i Hviterussland og støtter en bibelskole i Japan, de er utsendermenighet for misjonærene Anne Grete og Karl Lauås i Japan. Menigheten støtter arbeidet til IBRA media og K.A.B.A.. I 2007 var menighetens misjonsregnskap på 81 000,- kr. .
Hauger skole
Brann på skolen april 2022
22 dager senere, den 28. april, brøt det igjen ut brann. Denne gangen på scenen i gymsalen. Fem brannbiler, to ambulanser og en politibil ankom skolen, og brannmennene entret skolen gjennom taket. Budstikka-journalist Jørgen var også tilstede. «Det var store flammer og mye røyk», opplyste personen som oppdaget brannen. Den var trolig også påsatt. Skolen var stengt dagen etter, og politiet etterforsket saken.
Enkeedderkopper
Norske arter:
Gunder Bengtsson
Gunder Arne B. Bengtsson (født 2. februar 1946 i Torsby i Sverige, død 2. august 2019 ) var en svensk fotballtrener. Han trente blant annet Vålerenga Fotball til to seriegull og vant UEFA-cupen med IFK Göteborg.
Novaja Semlja
Novaja Semlja (russisk: Новая Земля – Nóvaja Zemljá, «nytt land») er en russisk dobbeltøy i Nordishavet. De to hovedøyene er Ostrov Severnij (Nordøya) og Ostrov Jusjnij (Sørøya – det gamle norske navnet er Gåselandet). Øyene ligger mellom 70° 30' og 77° (Kapp Mauritius – det gamle norske navnet er Iskapp) nordlig breddegrad og mellom 52° og 69° østlig lengdegrad og skiller Karahavet i øst fra Barentshavet i vest. Befolkningen var 2 429 (per 2010, hvorav 1 972 bodde i landsbyen Belusja Guba, det administrative senteret i distriktet Novaja Zemlja, som igjen er en del av Arkhangelsk oblast.
Geologi
Sundet mellom øyene, Matotsjkin Sjar, ser ut til å være en erosjonsdal. Det fins flere slike daler som går tvers over øya og som gjør det mulig å krysse øya fra kyst til kyst uten nevneverdige stigninger. Berggrunnen består i sør hovedsakelig av silurske og devonske lag, gjennombrutt av eruptive bergmasser som (porfyr, mandelstein, diorit og diabas), og granitt og glimmerskifer på noen steder. I nord dominerer derimot steinkullsformasjoner. Det forekommer til og med jura- og tertiærformasjoner på øya. Naturressurser som kobber, bly og sink fins det rikelig av på øya.
Klima og dyreliv
Det rike dyrelivet ved kysten lokket tidlig til seg russiske jegere, og mange overvintret flere år på rad. I 1909 gjorde fiskere fra Arkhangelsk et forsøk på å grunnlegge en fiskerkoloni på øya. Men i 1912 var det umulig å komme fram til kolonien med forsyninger på grunn av isforholdene. Da forsyningsfartøyene endelig kom fram om sommeren 1913, hadde alle i kolonien dødd av sult (rundt 100 personer).
Cullen-familien
Carlisle Cullen
Da det var over og han skjønte hva han var blitt til, gjorde han opprør mot seg selv. Han prøvde å utslette seg selv ved å hoppe fra store høyder, drukne seg selv og forsøke å sulte seg ihjel. Han ble bare mer og mer sulten og svakere og svakere. Han oppholdt seg så langt vekk fra folk som han kunne, for han skjønte at viljestyrken hans også ble svakere. I flere måneder streifet han rundt om natten og hatet seg selv. En natt passerte en flokk ville dyr skjulestedet hans. Han var så gal av tørst at han gikk til angrep på dem uten å tenke seg om. Styrken kom tilbake, og han forsto at det fantes et annet alternativ; han trengte ikke være det skammelige monsteret han tok avstand fra. Dermed godtok han seg selv igjen.
Novaja Semlja
Historie
Den viktigste ekspedisjonen til øya etter Barents, ble utført av Rozmyslov i 1769. Han etterlot seg den første beskrivelsen av Matotsjkin Sjar. Nyere mer eller mindre viktige ekspedisjoner som nevnes er Lütkes reiser i 1821-24, Pachtusovs i 1832-35, Baërs ekspedisjon i 1837, Moisejevs og Zivolkas i 1838-39 samt reiser av Rosenthal og Heuglin, Wilczek i 1872, Payer og Weyprecht, Johannesen, Nordenskiöld i 1875.
Artjom (by)
Artjom (russisk: Артём) er en by i Primorskij kraj i Russland. Den ligger rundt 40 km nord for Vladivostok. Innbyggertall: 64 145 (folketelling 2002), 68 887 (folketelling 1989).
Novaja Semlja
Atomprøvesprengninger
Det foregikk også tester andre steder på øya, det offisielle prøvesprengningsfeltet dekket over halvparten av øyas areal. I 1989 førte glasnost til at prøvesprengningene på Novaja Semlja ble allment kjent, noe som igjen åpnet en dør til vurdering av miljøet. Året etter ble feltet arena for protester fra Greenpeace-aktivister.
Gargnäs
Etymologi
Gargnäs er noen ganger også blitt kalt Dragnäs. Detta har gitt opphav til det samiske navnet Dráhkie. Drag er et svensk dialektord som betyr «smalt nes». Ettersom stedet befinner seg på et smalt nes mellom Gargån och Hemsjön, var det et egnet sted for samer å ta seg frem i sine båter.
Polynom
Polynom har et stort bruksområde i matematikk, og polynom opptrer i nær sagt alle fagområder der matematikk brukes. Studiet av polynomligninger og røttene har tradisjonelt vært en viktig del av algebra. Den enkle forma gjør at polynom ofte brukes for å gi en tilnærmet riktig beskrivelse av mer komplekse sammenhenger. Polynom er viktige i mange numeriske beregningsmetoder, for eksempel endelig-element-metoden.
Polynomfunksjoner i én variabel
Her er koeffisientene i polynomet, og x er argumentet i funksjonen.
Vektorrom av polynomfunksjoner
Som et eksempel kan en definere basisfunksjonene
Andrew Barton
Tillatelse til kapring
Sommeren 1566 utpekte kong Jakob IV admiral Andrew Barton til å lede en stor flåte av nybygde skip og beordret ham til «å hevne de opplagte handlinger av urettferdigheter og grusomheter av det hollandske folk». Nederlenderne hadde kapret flere skotske skip og kastet handelsfolk og sjøfolk over bord. Barton gjorde gjengjeld ved å ta flere nederlandske skip og sendte til Skottland flere tønner med halshugde, nederlandske hoder, og returnerte selv med mengder av røvgods. Forfatteren av memoarene til familien Barton-Stedman unnskylder disse blodige handlingene ved at de ikke var uvanlig for den turbulente tiden som Andrew Barton levde i.
Et tilsvarende brev ga tillatelse til brødrene Barton til å gjøre gjengjeldelse mot Portugal for det tilsvarende beløpet som Portugal hadde plyndret, og hvor erstatning var blitt nektet, og at brødrene kunne lovmessig og med makt gripe de skip som var nødvendig inntil æresoppreisningen var gjenopprettet. Det innebar også tillatelse til å ødelegge av varer og eiendom og drepe opptil syv mann som erstatning for drapet på faren John Barton. For å gi disse brevene mest mulig offentliggjørelse skrev kongen også til «alle konger, prinser, potentater, og stater ved kysten», for å underrette at Bartonene og deres skip ikke var å betrakte som pirater, men hadde riktige brev med tillatelse fra ham.
Herman Donners
Herman Donners (født 5. august 1888, død 1915) var en belgisk sportsutøver som deltok i de olympiske leker 1908 i London og 1912 i Stockholm.
Norges fiskerihøgskole
Forskningsfartøy
NFH har fire forskningsfartøy av ulik størrelse:
Johannesgata (Oslo)
Gaten forsvant ved saneringen av området tidlig på 1960-tallet, men nr. 4 og nr. 12–16 er gjenoppført på Folkemuseet på Bygdøy.
Ragnhild Bratberg
Meritter
Bratberg er i dag ansatt i Næringsbanken på Moelv, og bosatt på Lillehammer.
Mariatorget
Mariatorget måler 140×80 meter, hvorav parkdelen er 130×60 meter (0,8 hektar). I sentrum av parken ligger bronsefontenen «Tors fiske» av Anders Wissler, reist i 1903. Rundt fontenen er det grusganger, beplantninger og gressplener.
Frem til 1. oktober 1905 var torget et marked med 32 boder. I 1923 foreslo Namnberedningen at torget skulle bytte navn til Mariatorget for å unngå forveksling med Adolf Fredriks kyrka, som ligger på Norrmalm. Navneskiftet ble ikke gjennomført før i 1959, i forbindelse med planleggingen av tunnelbanestasjonen som ble plassert noen hundre meter sør for torget.
Led Zeppelin
1976–1980
I 1976 hadde Led Zeppelin solgt mer enn noen band tidligere, inklusive The Rolling Stones. Konsertene inneholdt avanserte lysshow og større sceneplass. Men på tross av all suksess hadde gruppen også problemer, som for eksempel dødsfallet til Robert Plants sønn og heroin-misbruket til Jimmy Page. I 1980 døde John Bonham av det som er antatt å skyldes alkoholmisbruk, noe som betydde slutten på Led Zeppelin.
Hans Fleischer Dons
Familie
Hans F. Dons ble født på Aker i Eiker, som sønn av proprietær Johannes Albrecht Dons (1839–1921) og Johanne Marie Fleischer (1850–1920).
Minnesmerker og æresbevisninger
Dons ble i 1912 utnevnt til ridder av St. Olavs Orden for militær fortjeneste. I 1929 ble han utnevnt til offiser av den franske Æreslegionen, og til ridder av den spanske Orden del Mérito Naval.
Halvard Vike
Halvard Vike (f. 1964) er professor i sosialantropologi ved Universitetet i Sørøst-Norge. Vike har forsket på velferdspolitiske tema (med vekt på relasjonene mellom den sentrale stat, kommunene og helse- og omsorgstjenestene), lokaldemokratiets vilkår i Norge, kognitiv antropologi og politisk kultur. Vike var fra 2003-2009 leder for Norsk Antropologisk Forening.
Vike har utgitt en lang rekke artikler og bøker på norsk og engelsk om kulturanalytiske temaer (modernitet, lokalsamfunn, lokalpolitikk, politisk kultur, nordisk etnografi, moderne organisasjoner, kognitiv antropologi, identitet, globalisering, multikulturalisme m.m.) og har drevet utbredt formidlingsvirksomhet.
Djamasp av Persia
Lite vites om Djamasp og hans navn dukker bare opp i forbindelse med hans korte mellomstyre. Bysantinske beretninger om episoden nevner at Kavadh ble avsatt fordi han var fast bestemt på å spre en ny «religion» som preket refordeling av eiendom. Etter Kavadhs avsettelse og korte fengsling, ble Djamasp valgt som etterfølger etter broren.
Celestin V
Celestinus V (født Pietro Angelerio ca. 1215 ifølge tradisjonen i Sant'Angelo Limosano, død 19. mai 1296 i slottet Fumone i Ferentino) var pave fra 5. juli til han abdiserte den 13. desember 1294. Han ble helgen i 1313. Festdagen er 19. mai.
Nye undersøkelser
Pave Benedikt 16.s abdikasjon i 2013 vakte interesse for Celestin, og skjelettet hans ble hentet frem til nye undersøkelser. Tidligere var det utstilt i kirken - pussig nok med en ansiktsmaske av brun voks som ikke viste hans egne ansiktstrekk, men derimot ansiktet til kardinal Carlo Confalonieri (1893-1986). Med ny teknologi ble Celestins eget ansikt rekonstruert, og en sølvmaske støpt ut fra funnene. Videre undersøkelser viste at Celestin led av kronisk bihulebetennelse og leddgikt i korsryggen, samt slitasjeskader etter å ha båret tungt i ung alder. Et hull i hodeskallen hans ble regnet som bekreftelse på ryktet om at Bonifatius 8. skulle ha myrdet ham ved å drive en spiker inn i hodet på ham; men hullet er oppstått etter Celestins død, trolig en av de gangene han ble flyttet på. I dag blir han vist frem dekket av pavelig skrud, skjenket av Benedikt 16.
Ankerspill
Et ankerspill er en vinsjinnretning som holder igjen og håndterer ankerkjettingen eller tau på en båt, som gjør at ankeret kan heves eller senkes via et tannhjul. En brems er også montert for å øke kontrollen over ankeret/tauet, og ankerspillet drives normalt av en elektrisk eller hydraulisk motor som kjører via et girspor.
Oscar Grégoire
Grégoire vant en sin andre olympiske sølvmedalje i vannpolo under Sommer-OL 1908 i London. Belgia vant over Nederland med 8-1 i kvartfinalen og de beseiret Sverige med 8-4 i semifinalen, men tapte finalen til Storbritannia med 2-9.
Fire år senere, under Sommer-OL 1912 i Stockholm var Boin med på det belgiske vannpololaget som kom på tredjeplass bak Storbritannia og Sverige. Oscar Grégoire deltok også i svømming på 100 meter fri i både OL 1908 og 1912.
Landkreis
Alle kretser og landkretser i Tyskland er delt i et antall kretstilhørige kommuner (kreisangehörige Gemeinden). Tallet på kommuner i en krets varierer fra 6 til 235. Byer med mer enn 100 000 innbyggere (i enkelte forbundsland også mindre byer) er i de fleste forbundsland kretsfrie (Kreisfreie Städte), dvs. at de ikke hører inn under noen krets, men i stedet ivaretar fylkesfunksjonene på bynivå omtrent slik Oslo gjør i Norge. Det er 107 slike kretsfrie byer i Tyskland.
Vierspurv
Atferd
Utenfor hekketiden opptrer vierspurven ofte i mindre grupper, spesielt under trekket. Om vinteren hender det at arten kan danne større flokker, av og til på opp mot 400 individer.
Trekk og overvintring
Overvintringsområdene ligger i østre deler av Kina (fra Hebei og Shandong til Fujian, Sichuan og Shaanxi), samt Korea og Japan (fra Hokkaido til Kyushu). En liten populasjon overvintrer også rundt Tien Shan, i det sørlige Kasakhstan, og i det vestre Xinjiang, i Nordvest-Kina.
Finland
I Finland har vierspurvbestanden gått kraftig tilbake siden midten av 1900-tallet. Bestanden var i 2012 mer enn halvert siden 1990, redusert med ca. 70 % siden 1980 og redusert med over 80 % siden 1940-tallet (, R.A. Väisänen pers. medd.). Den årlige nedgangen er på ca. 4 %.
Årsaker til bestandsnedgang
Både habitatødeleggelser, miljøgifter og en ikke-bærekraftig høsting av bestanden i overvintringsområdene kan være mulige årsaker til artens tilbakegang. Hvilken faktor som har størst betydning er ikke kjent. Bestandene kan være påvirket av habitatødeleggelser i andre deler av verden. Omfattende hogst og grøfting av myr og sumpskog ble tidligere antatt å være årsakene til artens bestandsnedgang i Sverige, men disse faktorene kan ikke alene forklare artens systematiske endringer i utbredelse og bestand over hele Fennoskandia. Det er derfor nærliggende å også søke forklaringer i trekk- og overvintringsområdene.